stanford-oval/wikipedia huggingface dataset:
Vaahteraliigan kausi 1997

| Vaahteraliigan kausi 1997 |
| --- | --- |
Järjestyksessä:  18.
Joukkueita:  8
Runkosarja
Voittaja:  Turku Trojans
Pudotuspelit
Päiväys:  –
Mestari:  Helsinki Roosters
Hopeaa:  Porvoon Butchers
Pronssia:  Turku Trojans
Palkitut
 ← 1996 :  1998 →
Vaahteraliigan kausi 1997 oli Vaahteraliigan 18. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteeksi karsimaan sarjapaikasta I-divisioonaan kahden parhaan joukkueen kanssa.
Vaahteramaljassa Helsinki Roosters voitti Porvoon Butchersin pistein 36–0, ja voitti siten kolmannen peräkkäisen mestaruuden. Turku Trojans voitti pronssia. Kauden päätteeksi Pyynikki Patriots ja Hämeenlinna Tigers hävisivät karsintaottelunsa ja putosivat I-divisioonaan.
Runkosarja

|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Trojans | 10 | 9 | 1 | 294 | 106 | +188 | 18 |
| Roosters | 10 | 8 | 2 | 307 | 185 | +122 | 16 |
| Crocodiles | 10 | 7 | 3 | 220 | 199 | +21 | 14 |
| East City Giants | 10 | 6 | 4 | 277 | 220 | +57 | 12 |
| Arctic Circle Stars | 10 | 5 | 5 | 217 | 201 | +16 | 10 |
| Butchers | 10 | 3 | 7 | 234 | 237 | -3 | 6 |
| Patriots | 10 | 1 | 9 | 123 | 271 | -148 | 2 |
| Tigers | 10 | 1 | 9 | 113 | 366 | -253 | 2 |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |   |   | Välierät | Välierät | Välierät |   |   | Loppuottelu | Loppuottelu | Loppuottelu |
 
|   |  |  |  |   |   |  |  Trojans | 12 |   |  |  |  |  |
|   |  |  Crocodiles | 17 |   |   |  |  Butchers | 21 |   |   |  |  |  |
|   |  |  Butchers | 19 |   |   |   |   |   |   |   |  |  Roosters | 36 |
|   |   |   |   |   |   |   |   |   |   |   |  |  Butchers | 0 |
|   |  |  |  |   |   |  |  Roosters | 52 |   |   |  |  |  |
|   |  |  East City Giants | 12 |   |   |  |  Arctic Circle Stars | 9 |   |  | Pronssiottelu | Pronssiottelu | Pronssiottelu |
|   |  |  Arctic Circle Stars | 22 |   |  |  |  |  |  |  |  |  Trojans | 20 |
|   |  |  |  |  |  |  |  |  |  |  |  |  Arctic Circle Stars | 17 |
Lato (kirjasinlaji)

Wikimedia Commonsissa on kuvia tai muita tiedostoja aiheesta .
Lato on humanistinen sans-serif-kirjaintyyppi, jonka on suunnitellut Łukasz Dziedzic. Se julkaistiin vuonna 2010. Nimi "Lato" on puolaa ja tarkoittaa "kesää". Lato julkaistiin avoimen lähdekoodin Open Font License -lisenssillä. Joulukuussa 2024 Lato oli esillä yli 21,7 miljoonalla verkkosivustolla.
Pahan kosketus

| Pahan kosketus> Touch of Evil |
| --- | --- |

Ohjaaja:  Orson Welles
Käsikirjoittaja:  Orson Welles 
Perustuu:  Whit Mastersonin romaaniin
Tuottaja:  Albert Zugsmith
Säveltäjä:  Henry Mancini
Kuvaaja:  Russell Metty
Leikkaaja:  Aaron Stell Virgil Vogel
Tuotantosuunnittelija:  Alexander Golitzen
Pukusuunnittelija:  Bill Thomas
Lavastaja:  Robert Clatworthy Alexander Golitzen
Pääosat:  Charlton Heston Janet Leigh Orson Welles
Valmistustiedot
Valmistusmaa:  Yhdysvallat
Tuotantoyhtiö:  Universal International Pictures
Levittäjä:  Universal Studios Netflix
Ensi-ilta:  1958-4-2323. huhtikuuta 1958 Suomi: 1958-11-77. marraskuuta 1958
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Orson Welles elokuvan trailerissa.
Pahan kosketus (Touch of Evil) on Orson Wellesin ohjaama ja käsikirjoittama yhdysvaltalainen rikos- ja film noir -elokuva vuodelta 1958. Elokuvan pääosia näyttelivät Orson Welles, Charlton Heston ja Janet Leigh. Pahan kosketus oli Marlene Dietrichin viimeisiä elokuvarooleja.
Juoni

Huumetutkija Vargas (Heston) on tullut nuorikkoineen (Leigh) viettämään kuherruskuukautta Yhdysvaltain rajalla sijaitsevaan meksikolaiskaupunkiin. Hän näkee räjähdysonnettomuuden, jossa paikallinen valtaa pitävä grynderi kuolee. Vargas jää seuraamaan tapauksen tutkimuksia, joita johtaa ennakkoluuloinen poliisi Quinlan (Welles).
Näyttelijät

| 0 | 1 | 2 |
| --- | --- | --- |
|  Charlton Heston  | … |  Miguel Vargas   |
|  Orson Welles  | … |  Hank Quinlan   |
|  Janet Leigh  | … |  Susan Vargas   |
|  Joseph Calleia  | … |  Pete Menzies   |
|  Akim Tamiroff  | … |  Joe Grandi   |
|  Victor Millan  | … |  Manolo Sanchez   |
|  Ray Collins  | … |  Adair   |
|  Mort Mills  | … |  Al Schwartz   |
|  Dennis Weaver  | … |  motellin yövuorolainen   |
|  Joanna Moore  | … |  Marcia Linnekar   |
|  Valentin de Vargas  | … |  Pancho   |
|  Marlene Dietrich  | … |  Tana   |
|  Harry Shannon  | … |  poliisipäällikkö Pete Gould   |
|  Lalo Ríos  | … |  Risto   |
|  Mercedes McCambridge  | … |  jengiläinen   |
|  Zsa Zsa Gabor  | … |  strippiklubin omistaja   |
Vastaanotto ja myöhempi arvostus

Pahan kosketusta pidetään Wellesin mestariteoksena, vaikka se tuotantoyhtiön käsissä muuttuikin vastoin Wellesin tahtoa. Hyvä ja paha kietoutuvat elokuvassa lähes erottamattomasti yhteen. Welles itse näyttelee pahaa poliisia, Charlton Heston huumetutkija Vargasia. Elokuvan pohdittavaksi tuoma ongelma on lain ja järjestyksen olemus: turmeltunut rikollinen voi ihmisenä olla kiehtova ja kyseenalaistaa näin keskinkertaisuuksien järjestelmän.
Sisällöllisen vaikuttavuutensa lisäksi elokuva tekee vaikutuksen elokuvateknisten keinojen käytöllä, kuten kamera-ajoilla ja kuvakulmilla.. Allmovien arvostelija vertaa sen elokuvakerronnan visuaalisuutta ja kekseliäisyyttä Wellesin mestariteokseen Citizen Kaneen.
Vastaanotto ja myöhempi arvostus > Arvioita

Iltalehden Jyrki Laelma muistuttaa Pahan kosketuksen perustuvan Whit Mastersonin romaaniin Badge of Evil, mutta nousevan yli ja ohi sen varsin tavanomaisen tarinan tukenaan Wellesin ohjaus ja Russell Mettyn kameratyö. Vertailukohtaa hän hakee Goyan synkistä sotakuvista tai Munchin maalauksesta Huuto.
Ilta-Sanomien Timo Malmi arvioi huhtikuussa 2011 Yle Teemalla esitettyä televisioversiota todeten, että Wellesin elokuva ”on nyt esitettynä lyhennettynä versionakin musertava esitys poliisivallasta, rasismista, seksistä ja korruptiosta”.
Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Pahan kosketus oli mukana  heistä yhdentoista listalla.
Pahan kosketus valittiin vuonna 1993 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Aiheesta muualla

Kuvia tai muita tiedostoja aiheesta Pahan kosketus Wikimedia Commonsissa
Pahan kosketus Internet Movie Databasessa (englanniksi)
Janet Leigh ja Charlton Heston
Kuusankoski Cowboys

| Kuusankoski Cowboys> Seura |
| --- | --- |
Perustettu:  2018
Kotikenttä:  Voikkaan Pallokenttä
Kaupunki:  Kouvola
Miesten sarjataso:  I-divisioona
Värit:           
Mitalit
Infobox OKNimi-testi OK: 
Kuusankoski Cowboys on Kouvolassa toimiva amerikkalaisen jalkapallon seura. Kaudella 2025 Cowboys pelaa I-divisioonassa.
Seura on perustettu vuonna 2018 ja se pelasi ensimmäisen kautensa III-divisioonassa vuonna 2019. Joukkue voitti ensimmäisenä vuonnaan jokaisen ottelunsa ja hakee nousupaikkaa II-divisioonaan kaudelle 2020.
| n k Amerikkalaisen jalkapallon I-divisioona |
| --- | --- |
Joukkueet (2025):  Bulldogs  Cowboys  Jaguars  Northern Lights  Spartans
Troy McClure

| Troy McClure |
| --- | --- |

Ensiesiintyminen:  ”Pelastakaa sielunne” (2. tuotantokausi)
Ääninäyttelijät:  Phil Hartman
Henkilötiedot
Sukupuoli:  Mies
Hiukset:  Vaaleanruskeat
Ikä:  n. 40
Ammatti:  Näyttelijä, juontaja opetusvideoissa ja televisio-ohjelmissa
Tärkeimmät sukulaiset:  On ollut naimisissa Selma Bouvierin kanssa
Troy McClure on kuvitteellinen hahmo animaatiosarjassa Simpsonit. Hän on entinen b-luokan elokuvien tähti, joka uransa käännyttyä laskuun on päätynyt juontamaan opetusvideoita, viihteellisiä dokumentteja ja tv-mainoksia. McCluren ääninäyttelijänä toimi Phil Hartman.
McCluren ensiesiintyminen oli 2. tuotantokauden jaksossa ”Pelastakaa sielunne”. Ääninäyttelijä Phil Hartmanin kuoltua väkivaltaisesti vuonna 1998 hänen esittämänsä hahmot poistettiin sarjasta. McClure lakkasi esiintymästä sarjassa aktiivisesti 9. tuotantokauden jälkeen, mutta hänen viimeinen esiintymisensä sekä samalla Hartmanin viimeinen, postuumi äänirooli sarjassa oli 10. tuotantokauden jaksossa ”Bart-emo”.
Troy McCluren nimi on ilmeisesti yhdistelmä kahden näyttelijän, Troy Donahuen ja Doug McCluren nimistä. He olivat suosittuja 1950–1960-luvuilla.
Hahmon kuvaus

McClure on aiemmin, ilmeisesti 1970- tai 1980-luvulla, näytellyt joissain mainittavissa b-luokan elokuvissa, mutta nykyään hän lähinnä juontaa television rahankeräysohjelmia ja muita tapahtumia sekä erilaisia opetusvideoita. Ilmestyessään kameran eteen hän esittelee aina itsensä leppoisan oloisesti sanoilla ”Hei, olen Troy McClure. Saatatte muistaa minut sellaisista elokuvista/dokumenteista/opetusvideoista kuten...” (Hi, I'm Troy McClure. You might remember me from such films as...), minkä jälkeen hän mainitsee kaksi esimerkkiä, jotka ovat yleensä nimiltään surkuhupaisan hölmöiltä kuulostavia ja monesti kulloiseenkin aihepiiriin liittyviä. McClure mainitsee joka kerralla uudet esimerkkielokuvat, samat eivät koskaan toistu. McClure juontaa aina samalla reippaalla tyylillä ja ikuisella tekohymyllä, oli filmin aihe miten makaaberi tai synkeä tahansa (esimerkiksi liikennekuolemat tai eläinten teurastaminen). Hän käytti tuttuja juontomaneereitaan jopa esiintyessään puhujana Hassu-klovnin hautajaisissa 7. kauden jaksossa ”Paljastaja-Bart”.
Osassa McCluren juontamista dokumenteista hänen juontajaparinaan esiintyy Jimmy- tai Billy-niminen pikkupoika, jonka esittämiin kysymyksiin McClure vastailee (”Katsohan, Billy...”). Jossain vaiheessa tämä tulee usein esittäneeksi liian vaikean kysymyksen, johon McClure ei osaakaan vastata.
McClurelle on mahdollisesti tehty kasvojenkohotus. Hän ajaa harvinaista, Paluu tulevaisuuteen -elokuvista tuttua DeLorean DMC-12 -autoa.
Hahmon vaiheet

McClure on Simpsoneissa pääasiassa vähäinen sivuhahmo, joka nähdään ajoittain toisten hahmojen katsellessa televisiota. Hänellä oli kuitenkin keskeinen rooli 7. kauden jaksossa ”Kala nimeltä Selma”, jossa hän meni naimisiin Selma Bouvierin kanssa. Tämän jakson mukaan McCluren ura oli kääntynyt laskuun, koska hänen parafiliansa kaloja kohtaan oli tullut julki. Hän yritti palauttaa uskottavuutensa kulissiavioliitolla, mutta todellista rakkautta halunnut Selma jätti lopulta hänet. McClure ehti sitä ennen nauttia hetken uudesta suosiosta esiintyessään pääosassa Apinoiden planeetta -elokuvaan perustuneessa musikaalissa.
Simpsoneissa on nähty McCluren seuraavat elokuvaroolit: tarusankari Herakles eroottisessa elokuvassa The Erotic Adventures of Hercules (4. kauden jaksossa ”Selman valinta”), Springfieldin perustaja Jebediah Springfield historiallisessa opetuselokuvassa Nuori Jebediah Springfield (7. kauden jaksossa ”Lisa, kuvainraastaja”), Miss Piggy -nukkehahmoa kosinut ritari Lancelot perhe-elokuvassa The Muppets Go Medieval (jaksossa ”Kala nimeltä Selma”), spitaalia sairastava amerikkalaisen jalkapallon pelaaja elokuvassa Leper in the Backfield (jaksossa ”Kala nimeltä Selma”) sekä Nooa nimeämättömässä raamatullisessa elokuvassa (9. kauden jaksossa ”Haaksirikko”).
McClure ”juontaa” kaksi Simpsonien erikoisjaksoa, 7. kauden jakson ”Menneitä muistellen” ja 8. kauden jakson ”Simpsoneiden sivuraiteilla”, joissa hän puhuu suoraan katsojille ja esittelee sarjan ”ennennäkemätöntä materiaalia”.
McCluren mainitsemia elokuvia

Pressan kaula on kadonnut
P niin kuin Psyko
Ihminen vastaan luonto: tie voittoon
Nahkasiivekkäät, hyi!
Satunnainen kolaroija
Tuulilasin viemää
Lyijymaali, herkullista, mutta tappavaa
Metka metrijärjestelmä
Simpsonien hahmot
| --- | --- |
Simpsonit ja sukulaiset:  Homer Simpson  Marge Simpson  Bart Simpson  Lisa Simpson  Maggie Simpson  Abraham Simpson  Patty ja Selma Bouvier 
Kaupungin väkeä:  Ned Flanders  Maude Flanders  professori Frink  Barney Gumble  tohtori Hibbert  Lionel Hutz  pastori Lovejoy  Hans Moleman  Apu Nahasapeemapetilon  pormestari Quimby  tohtori Nick  Sarjakuvahemmo  Agnes Skinner  Cletus Spuckler  Moe Szyslak  poliisipäällikkö Wiggum 
Springfieldin ydinvoimala:  Montgomery Burns  Carl Carlson  Lenny Leonard  Waylon Smithers 
Perheet:  Simpsonin perhe  Flandersin perhe  Van Houtenin perhe 
Springfieldin ala-asteen henkilökuntaa ja oppilaita:  ylitarkastaja Chalmers  Jimbo Jones  Edna Krabappel  Otto Mann  Nelson Muntz  Martin Prince  Sherri ja Terri  rehtori Skinner  Milhouse Van Houten  Ralph Wiggum  talonmies Willie 
Julkkikset:  Kent Brockman  Hassu-klovni  Troy McClure  Rainier Wolfcastle 
Vakiokonnat:  Läski-Tony  Kang ja Kodos  Sideshow Bob  Snake 
Muut:  Jebediah Springfield  Pukin pikku apuri  Tikku ja Takku
Vercetti Regular (kirjaintyyppi)

näyte Vercetti Regular
Vercetti Regular, myös tunnettu nimellä Vercetti, on ilmainen sans-serif kirjaintyyppi (Ilmaisohjelma), jota voi käyttää sekä kaupallisiin että henkilökohtaisiin tarkoituksiin. Se tuli saataville vuonna 2022 Licence Amicale -lisenssillä, joka mahdollistaa fonttitiedostojen jakamisen ystävien ja kollegoiden kanssa.
Vercetti Regular (IPA /vərˈʧɛti ˈrɛɡjʊlər/) on saanut inspiraationsa humanistisista ja geometrisista suunnitteluelementeistä.  Sitä tehdessään suunnittelijat hyödynsivät periaatteita aiemmasta avoimen lähdekoodin fontista nimeltä MgOpen Moderna.
Fontin ensimmäisessä versiossa on yhteensä 326 glyyfiä, mukaan lukien numerot, symbolit, välimerkit ja aksentit. Tämä tekee siitä sopivan käytettäväksi kaikissa eurooppalaisissa kielissä, jotka käyttävät latinalaista aakkostoa. Lataaminen on saatavilla seuraavissa tiedostomuodoissa: OTF, TTF, WOFF, WOFF2.
Aiheesta muualla

(englanniksi) Virallinen nettisivu
(ranskaksi) Licence Amicale
(englanniksi) Fonts In Use (Vercetti)
Kuvia tai muita tiedostoja aiheesta Vercetti Regular (kirjaintyyppi) Wikimedia Commonsissa
Born Pink

| Born Pink Blackpink |
| --- | --- | --- |

Studioalbumin tiedot
 Julkaistu: 16. syyskuuta 2022
 Tyylilaji: k-pop, hip-hop, rock, EDM
 Kesto: 24.30
 Levy-yhtiö: YG Entertainment, Interscope Records
Blackpinkin muut julkaisut
| Blackpink 2021 ’The Show’ Live 2021 | Born Pink 2022 |   |
Singlet albumilta Born Pink
 ”Pink Venom” Julkaistu: 19. elokuuta 2022  ”Shut Down” Julkaistu: 16. syyskuuta 2022
Born Pink on eteläkorealaisen Blackpink-yhtyeen toinen studioalbumi, joka julkaistiin 16. syyskuuta 2022. Se sisältää kahdeksan kappaletta, joista singleinä julkaistiin ”Pink Venom” ja ”Shut Down”.
”Pink Venom” julkaistiin jo elokuussa noin kuukausi ennen albumin julkaisua. Samaan aikaan albumin kanssa julkaistiin pääsingle ”Shut Down”, mutta se jäi kuitenkin suosiossa hieman ”Pink Venomin” varjoon. ”Pink Venomin” ennätyksiä rikkonut musiikkivideo keräsi 24 tunnissa yli 90 miljoonaa katselukertaa, 29 tunnissa ja 25 minuutissa yli 100 miljoonaa katselukertaa ja 134 vuorokaudessa yli 500 miljoonaa katselukertaa.
Viimeinen kappale ”Ready for Love” julkaistiin jo heinäkuussa PUBG Mobile -videopeliä varten. Musiikkivideossa esiintyvät Blackpinkin jäsenten animoidut pelihahmot.
Kappaleet

| Kappaleet albumilta Born Pink |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | ”Pink Venom” | Teddy Park Danny Chung | T. Park 24 R. Tee Ido | 3.06 |  |  |  |  |  |
| 2. | ”Shut Down” | T. Park Chung Vince | T. Park 24 | 2.55 |  |  |  |  |  |
| 3. | ”Typa Girl” | Bekuh Boom | B. Boom Dominsuk | 2.59 |  |  |  |  |  |
| 4. | ”Yeah Yeah Yeah” | VVN Kush Jisoo Rosé | Kush R. Tee VVN Ido | 2.58 |  |  |  |  |  |
| 5. | ”Hard to Love” (Rosé) | Freddy Wexler Bianca Atterberry | F. Wexler T. Park B. Atterberry Max Wolfgang 24 R. Tee | 2.42 |  |  |  |  |  |
| 6. | ”The Happiest Girl” | Teddy Sinclair Willy Sinclair Paro | T. Sinclair W. Sinclair Paro 24 | 3.42 |  |  |  |  |  |
| 7. | ”Tally” | Nat Dunn Brian Lee Soraya LaPread | N. Dunn David Phelan Alex Oriet B. Lee S. LaPread 24 | 3.04 |  |  |  |  |  |
| 8. | ”Ready for Love” | T. Park Kush B. Boom | T. Park VVN 24 Kush B. Boom | 3.04 |  |  |  |  |  |
|  |  |  |  | 24.30 |  |  |  |  |  |
Sjuhärad

Sjuhäradiin kokonaan kuuluvat kunnat Länsi-Götanmaan läänissä.
Kuva Örestenin entisen linnoituksen sijaintipaikalta Viskanin jokilaakson suuntaan lähellä Skeneä.
Sjuhärad (myös Sjuhäradsbygden) on epävirallinen alue Länsi-Ruotsissa olevan Länsi-Götanmaan läänin eteläosassa. Vanhassa lääninjaossa alue muodosti Älvsborgin läänin eteläosan. Alue sijaitsee Länsi-Götanmaan historiallisen maakunnan eteläosassa Göteborgin ja Jönköpingin kaupunkien välisellä alueella. Alueen suurin kaupunki on Borås. Muita alueesta käytettyjä nimityksiä ovat Knallebygden ja Södra Älvsborg, joista jälkimmäinen on kuitenkin monimerkityksinen. Maantieteilijä Sten de Geer otti nimityksen Sjuhäradsbygden käyttöön vuonna 1919. Alueella on nykyään noin 185 000 asukasta.
Maantieteellinen sijainti

Sjuhäradin nimi perustuu siihen, että alueeseen on historiallisesti kuulunut seitsemän kihlakuntaa:
Gäsenen kihlakunta
Åsin kihlakunta
Vedenin kihlakunta
Bollebygdin kihlakunta
Markin kihlakunta
Kindin kihlakunta
Redvägin kihlakunta
Nykyään Sjuhäradiin katsotaan kuuluvan kuusi kuntaa:
Bollebygdin kunta
Boråsin kunta
Markin kunta
Svenljungan kunta
Tranemon kunta
Ulricehamnin kunta
Joskus mukaan lasketaan myös Herrljungan kunta ja Vårgårdan kunta. Yksittäisiä historiallisiin seitsemään kihlakuntaan kuuluneita pitäjiä on myös seuraavissa kunnissa:
Falkenbergin kunta (Älvsered ja osittain Gunnarp)
Varbergin kunta (Grimmared, Gunnarsjö, Karl Gustav ja Kungsäter)
Falköpingin kunta (Fivlered, Hällestad, Norra Åsarp, Smula ja Solberga)
Härrydan kunta (Björketorp)
Merkitys nykypäivänä

Sjuhäradiin nykyään kuuluvat kuusi kuntaa muodostavat Länsi-Götanmaan läänin eteläisen vaalipiirin valtiopäivävaaleissa. Samoin ne muodostavat vaalipiirin maakäräjäkuntavaaleissa. Lisäksi Boråsin käräjäoikeuden tuomiokunta on alueeltaan sama. Kahdeksan ensimmäisenä mainittua kuntaa muodostavat yhdessä Varbergin kunnan kanssa Sjuhäradin kuntainliiton, jonka puheenjohtajana toimii yleensä Boråsin kunnanhallituksen puheenjohtaja. Sjuhärad on myös Södra Älvsborgin sairaalan sisäänottoalue.
Tiedotusvälineet

Borås Tidningin levikkialueena on suuri osa Sjuhäradista ja Ruotsin Radiolla on alueella paikallinen radiokanava. Borås Tidning omistaa myös Ulricehamns tidningin, jonka levikkialuetta on lähinnä Ulricehamnin kunta. Kaikissa kunnissa on viikoittain ilmestyviä mainosrahoitteisia paikallislehtiä.
Maantiedettä

Sjuhärad on pinnanmuodoiltaan mäkistä, ja siellä on paljon metsiä ja järviä. Suuria kokonaan tai osittain alueella sijaitsevia järviä ovat Fägen, Lygnern, Lönern, Sämsjön, Säven, Viaredssjön, Tolken, Visen, Yttre Åsunden, Åsunden, Öresjö, Östra Nedsjön ja Östra Öresjön. Viskan- ja Ätran-nimiset joet alkavat alueelta ja virtaavat kohti Hallandia ja Kattegattia. Alueelta saavat alkunsa myös Säveån- ja Tidan-joet.
Kulttuurihistoriaa

Sjuhärad on tunnettu tekstiiliteollisuudesta ja knalleistaselvennä. Sjuhäradissa on myös Ruotsin ainoa säilynyt keskiaikainen sauvakirkko, Hedaredin kirkko. Keskiaikainen kulkutie Redvägen kulki Sjuhäradin itäosien halki. Keskiajalla seutu oli tärkeä raja Tanskaa vastaa, mikä näkyy monissa alueelle tuolloin rakennetuissa linnoituksissa. Valtakunnallisista Kindahusin, Openstenin ja Örestenin linnoituksista ovat nykyään jäljellä vain raunioita. Keskiajalla Sjuhäradissa oli myös toistakymmentä yksityislinnaa, joista jäljellä ovat Torpa stenhus ja Vinsarp (eli Vinstorp). Torpa stenhus on avoinna yleisölle, ja se on suosittu turistikohde. Vädersholmin ja Sundholmenin yksityislinnoista on lisäksi jäljellä raunioita.
Aiheesta muualla

Sveriges Radio: P4 Sjuhärad (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sjuhäradsbygden – Käännöstä tästä ja kihlakuntia koskevista artikkeleista.
| n k Ruotsin aluejaotukset |
| --- | --- |
Nykyiset hallintoalueet: 21 lääniä • 20 maakäräjää • 290 kuntaa • 2 523 piiriä (Ruotsin piirit) • kunnanosia (joissakin kunnissa)
Kuntauudistukset: Ruotsin kuntauudistukset • Ruotsin kunnat 1952
Historialliset kuntamuodot: kaupunki (Ruotsin kaupungit) • kauppala (Ruotsin kauppalat) • maalaiskunta • taajaväkinen yhdyskunta (Ruotsin taajaväkiset yhdyskunnat) • epäitsenäinen kauppala (Ruotsin epäitsenäiset kauppalat)
Historialliset pääalueet: Götanmaa • Sveanmaa • Norlanti
Muita historiallisia aluejaotuksia: 25 maakuntaa • kihlakunta/laivakunta/vuorikunta/käräjäkunta (Ruotsin kihlakunnat) • pitäjä • neljänneskunta • ruotu
Epävirallisia alueita: Bergslagen • Glasriket • Mälarinlaakso • Sjuhärad • Ruotsin ruukkialueet
Tilastollisia aluejakoja: 1 940 taajamaa (Ruotsin taajamat) • 2 876 pientaajamaa (Ruotsin pientaajamat) • 21 NUTS-aluetta (Ruotsin NUTS-alueet) • 291 kuntien keskustaajamaa
Ruotsin kirkon aluejaot: 13 hiippakuntaa • 130 rovastikuntaa • pastoraatteja • 1 439 seurakuntaa • seurakuntayhtymiä
Käännös suomeksi
Kapari

Kapari tai Kápari (kreik. Κάπαρη) voi viitata seuraaviin:
Káppari eli Kápari, saari Dodekanesian saariryhmässä Kreikassa lähellä Leipsoíta
Mikró Nisí eli Kápari, saari Jooniansaarten saariryhmässä Kreikassa lähellä Zákynthosta
Jaana Kapari-Jatta (s. 1955), suomalainen kirjallisuuden suomentaja
Jorma Kapari (1937–1991), suomalainen kääntäjä ja runoilija
Marjatta Kapari (s. 1939), suomalainen kirjallisuuden suomentaja
Ritva Kapari (1935–2023), suomalainen runoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kapari”, voi hakea sivunnimihaulla, laajalla sivunnimihaulla tai tekstihaulla.
Vaahteraliigan kausi 2002

| Vaahteraliigan kausi 2002 |
| --- | --- |
Järjestyksessä:  23.
Joukkueita:  9
Runkosarja
Runkosarja alkoi:  1. kesäkuuta
Runkosarja päättyi:  11. elokuuta
Voittaja:  Helsinki Roosters
Pudotuspelit
Päiväys:  17. elokuuta – 31. elokuuta
Mestari:  Helsinki Roosters
Hopeaa:  Turku Trojans
Pronssia:  Seinäjoki Crocodiles
Palkitut
 ← 2001 :  2003 →
Vaahteraliigan kausi 2002 oli Vaahteraliigan 23. kausi. Liigan runkosarja alkoi 1. kesäkuuta 2002 ja Vaahteramalja XXIII pelattiin 31. elokuuta 2002. Runkosarjassa pelattiin yhdeksän joukkueen yksinkertainen sarja, jonka kuusi parasta etenivät pudotuspeleihin.
Porvoon Butchers nousi täksi kaudeksi liigaan East City Giantsin luovuttua sarjapaikasta. Vaahteramaljassa Helsinki Roosters voitti Turku Trojansin pistein 44–20. Pronssia voitti Seinäjoki Crocodiles. Sarjan viimeiseksi jäänyt Varkaus Steelers putosi I-divisioonaan. Kauden jälkeen Vaahteraliigan joukkuemäärää supistettiin kahdeksaan, mikä tiesi myös Oulu Northern Lightsille putoamista sarjatasoa alemmaksi.
Runkosarja

|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Roosters | 8 | 8 | 0 | 367 | 78 | +289 | 16 |
| Crocodiles | 8 | 7 | 1 | 322 | 78 | +244 | 14 |
| Trojans | 8 | 6 | 2 | 306 | 119 | +187 | 12 |
| Jaguaarit | 8 | 5 | 3 | 268 | 101 | +167 | 10 |
| Butchers | 8 | 4 | 4 | 216 | 208 | +8 | 8 |
| Vikings | 8 | 2 | 6 | 109 | 193 | -184 | 4 |
| Wolverines | 8 | 2 | 6 | 138 | 290 | -152 | 4 |
| Northern Lights | 8 | 1 | 7 | 35 | 315 | -280 | 2 |
| Steelers | 8 | 1 | 7 | 50 | 329 | -279 | 2 |